《林檎花》
宋代·董嗣杲

树枝高坠展霞绡，妆点清明景物饶。
帖上幸联青李字，花头不似海棠娇。
英英褪雨新红淡，瓣瓣零风蝶粉绡。
光景无多成实易，冰奁催荐泛凉桡。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。